ಕುತ್ತಿಗೆಗೆ ಹಾರ ಹಾಕಲು ಹೋಗಿ ವಧುವಿನ ಸೊಂಟಕ್ಕೆ ಹಾಕ್ದ – ವಿಡಿಯೋ ನೋಡಿ

ನವದೆಹಲಿ: ವಧುವಿಗೆ ಹಾರ ಹಾಕುವ ಸಂದರ್ಭದಲ್ಲಿ ವರನೊಬ್ಬ ಆಕೆಯ ಕುತ್ತಿಗೆಗೆ ಹಾರ ಹಾಕುವ ಬದಲು ಆಕೆಯ ಸೊಂಟಕ್ಕೆ ಹಾರ ಹಾಕಿದ್ದ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ವಿಡಿಯೋದಲ್ಲಿ ಏನಿದೆ?
ವಧು- ವರರಿಬ್ಬರು ವೇದಿಕೆ ಮೇಲೆ ನಿಂತಿದ್ದು, ವೇದಿಕೆ ಕೆಳಗೆ ನಿಂತಿದ್ದವರು ಅವರಿಗೆ ಹಾರ ಕೊಟ್ಟಿದ್ದಾರೆ. ಬಳಿಕ ಒಬ್ಬರಿಗೊಬ್ಬರು ಹಾರ ಬದಲಾಯಿಸುವಂತೆ ಹೇಳಿದ್ದಾರೆ. ಮೊದಲು ವಧು ನಾಚಿಕೆಯಿಂದ ನಿಧಾನವಾಗಿ ಒಂದು ಹೆಜ್ಜೆ ಮುಂದೆ ಹೋಗಿ ಹಾರ ಹಾಕಿದ್ದಾಳೆ.

ನಂತರ ವರ ಹಾರವನ್ನು ಹಿಡಿದುಕೊಂಡಿದ್ದಾನೆ. ಈ ವೇಳೆ ಅಲ್ಲಿದ್ದರು ಏನೋ ಸೂಚನೆ ನೀಡಿ ಹಾರ ಹಾಕುವಂತೆ ಹೇಳಿದ್ದಾರೆ. ಸೂಚನೆ ಸಿಕ್ಕಿದ ಕೂಡಲೇ ವರ ವಧುವಿನ ಕುತ್ತಿಗೆಗೆ ಹಾರವನ್ನು ಎಸೆದಿದ್ದಾನೆ. ಎಸೆದ ಹಾರ ಸೊಂಟಕ್ಕೆ ಹೋಗಿ ಬಿದ್ದಿದೆ. ಹಾರ ಬಿದ್ದ ಕೂಡಲೇ ಅಲ್ಲಿದ್ದವರು ನಕ್ಕಿದ್ದಾರೆ. ಎಡವಟ್ಟಾದ ವಿಚಾರ ತಿಳಿದು ವರ ಸೊಂಟದಲ್ಲಿದ್ದ ಹಾರವನ್ನು ಎತ್ತಿ ನಂತರ ವಧುವಿನ ಕುತ್ತಿಗೆಗೆ ಹಾಕಿದ್ದಾನೆ.

ಈ ವಿಡಿಯೋವನ್ನು ““5-Minute Awesomeness”” ಫೇಸ್ ಬುಕ್ ಪೇಜ್ ನಲ್ಲಿ ಅಪ್ಲೋಡ್ ಮಾಡಲಾಗಿದ್ದು, ಫುಲ್ ವೈರಲ್ ಆಗಿದೆ. ಇಲ್ಲಿಯವರೆಗೆ ಈ ವಿಡಿಯೋವನ್ನು ಸುಮಾರು 1 ಲಕ್ಷಕ್ಕಿಂತ ಅಧಿಕ ವೀಕ್ಷಣೆಯಾಗಿದೆ.

https://www.facebook.com/5MinuteAwesomeness/videos/536531943411296/